**Ainars Mielavs** (dzimis 1960. gada 10. septembrī Rīgā) ir latviešu dziedātājs, dziesmu autors un radio raidījumu vadītājs. Pazīstams gan kā solomākslinieks, gan grupu Jauns Mēness,Mielavs un Pārcēlāji un Mielavs un Taurētāji solists. Mielavs ir septiņkārtējs Latvijas Mūzikas ierakstu gada balvas ieguvējs.

Biogrāfija
----------

Ainars Mielavs mācījās Rīgas Lietišķās mākslas vidusskolā (RLMV), tad studēja Latvijas Mākslas akadēmijas (LMA) Dizaina grafikas nodaļā. Pēc LMA absolvēšanas strādāja par gleznošanas skolotāju RLMV, līdztekus kā dīdžejs vadīja diskotēku *Poly disco* Rīgas Poligrāfiķu kultūras namā.

1985. gada "Mikrofona" dziesmu aptaujā Ainars Mielavs ieguva plašāku sabiedrības uzmanību kā dziedātājs ar Ulda Marhilēviča un Jāņa Baltausa dziesmu "Nedalāmā", kas kļuva par šīs dziesmu aptaujas vienu no laureātēm. Šie panākumi pamudināja Ainaru Mielavu meklēt iespējas dibināt savu grupu, kura spēlētu viņa sirdij tuvo tā laika roka zvaigžņu "U2" un "The Police" stilā.

No 1987. līdz 1999. gadam Ainars Mielavs bija grupas Jauns Mēness solists un līderis. Grupa spēlēja latviešu tautas mūzikas iedvesmotu rokmūziku jeb "baltu roku". Pamazām Mielavs kļuva par vienu no populārākajiem latviešu dziedātājiem. 1997. gadā grupas "Jauns Mēness" albums "Garastāvoklis" ar tautasdziesmu "Ai, jel manu vieglu prātu" tika atzīts par 1997. gada labāko pop/roka albumu. 1997. gadā viņš piedalījās arī Imanta Kalniņa albuma "Par lietām, kuras tā arī nekad nepāriet" ierakstā, no kura populārākā dziesma bija "Tā" kopā ar Agnesi Baroni.

2000. gadā klajā nāca Mielava pirmais solo albums "Es nāku uz taviem smiekliem" ar populārajām "Atpogā manu kreklu" un "Labradors", kā arī dziesmu "On My Way To The Big Light" kopā ar angļu grupu The Waterboys, kas ieguva Latvijas Mūzikas gada balvu 2000 kā gada labākā pop & rock dziesma. 
2002. gadā Ainars Mielavs izdeva savu otro soloalbumu "Ar dzimtenes sajūtu miegā", kā arī tā krievisko versiju "С чувством родины во сне". Ļoti populāra kļuva šī albuma dziesma "Tu saviļņoji mani", kas ieguva Gada balvu kā labākā pop dziesma un gada labākais video klips. Albums kļuva arī par gada pop albumu. 2003. gadā klajā nāca nākamais Mielava albums "Dzīvais porcelāns", kas gan neizpelnījās tik lielu popularitāti kā iepriekšējie divi.

2005. gadā Ainars Mielavs kopā ar bijušajiem Jauns Mēness biedriem Gintu Solu un Juri Kroiču izveidoja grupu Mielavs un Pārcēlāji. Tajā pašā gadā klajā nāca grupas debijas albums "Parunā ar sevi", bet nākamajā — "Tad kad pasauli pārdos". 

Pēc īsas radošas krīzes 2017.—2018. gadā Mielavs izveidoja jaunu grupu, kuras sastāvā bija jaunās mūziķu paaudzes pārstāvji Matīss Čudars, Jānis Ruņģis, Reinis Ozoliņš un Jānis Jaunalksnis, bet 2020. gadā sapulcēja jaunu mūziķu ansambli, kurā ietilpst Rūdolfs Macats, Kaspars Vizulis, Kristians Priekulis un Kaspars Kurdeko.

Diskogrāfija
------------

### Ar Jauns Mēness

* *Aizlaid šaubas negaisam līdz* (1991)
* *Izrāde spogulī* (1993)
* *100 + 1 vēlēšanās* (1995)
* *The Best of Jauns Mēness* (1995)
* *Sirdspukstu intervāls* (1996)
* *Garastāvoklis* (1997)
* *Dzīvotājs* (1998)
* *Kopotie Ieraksti* (2001)
* *25 gadi. Koncerts Palladium* (2013)

### Ar Imantu Kalniņu

* *Par lietām, kuras tā ar nekad nepāriet* (1997)
* *I love you* (1999)

### Solokarjera

* *Es nāku uz taviem smiekliem* (2000)
* *Ar dzimtenes sajūtu miegā* (2002)
* *С чувством родины во сне* (2002)
* *Dzīvais porcelāns* (2003)
* *Живой фарфор* (2003)
* *Koncerts Nacionālajā teātrī* (2004)
* *Audiobiogrāfija* (2010)
* *Mielavs un Taurētāji* (2017)
* 2*20 volti* (2020)

### Ar "Mielavs un Pārcēlāji"

* *Parunā ar sevi* (2005)
* *Tad, kad pasauli pārdos* (2006)
* *Bezgalīga lēnā deja* (2008)
* *Nospiedumi* (2009)
* *Nospiedumi 2* (2012)
* *Atsaukties* (2015)

Videogrāfija
------------

### DVD

* *Koncerts Nacionālajā teātrī* (2005)
* *Koncerts Jaunajā Rīgas teātrī* (2007) (Ar Mielavs un Pārcēlāji)
* *25 gadi. Koncerts Palladium* (2013) (Ar Jauns Mēness)

### Videoklipi

* *Piekūns skrien debesīs* (1991) (Ar Jauns Mēness)
* *Divatā* (1995) (Ar Jauns Mēness)
* *Tu saviļņoji mani* (2003)
* *Pāri jumtiem lido kaijas* (2006) (Ar Mielavs un Pārcēlāji)

Saņemtās Latvijas mūzikas ierakstu gada balvas
----------------------------------------------

* 1995. — "Divatā" (kopā ar grupu Jauns Mēness) — labākais mūzikas video klips
* 1997. — "Garastāvoklis" (kopā ar grupu Jauns Mēness) — labākais pop & roka albums
* 1998. — "Es redzēju sapnī" (kopā ar Imantu Kalniņu) — labākā pop & roka dziesma
* 2000. — "On My Way To The Big Light" (kopā ar grupu The Waterboys) — labākā pop & roka dziesma
* 2002. — "Ar dzimtenes sajūtu miegā" — labākais pop albums
* 2002. — "Tu saviļņoji mani" — labākā pop dziesma
* 2002. — "Tu saviļņoji mani" — labākais mūzikas video klips

Ārējās saites
-------------

* *Facebook* profils
* Ierakstu kompānija UPE
* Grupa "Mielavs un Pārcēlāji" Arhivēts 2021. gada 16. martā, *Wayback Machine* vietnē.
* *YouTube video:* Ainara Mielava izpildītā dziesma "Nedalāmā" (1985)
* *WMA audio stream:* Dzīves ritmi mūzikā. Jauns Mēness (Latvijas Radio 1 arhīvs — 2012—dec—02 12:15 — 45min)

Atsauces
--------

1. ↑  Mazvērsīte, Daiga. Mūziķim Ainaram Mielavam- 55! lsm.lv 2015-09-10
2. ↑  Tvnet: Ainars Mielavs atklāti par jaunu posmu dzīvē un mūzikā
3. ↑  VEF KP: Ainars Mielavs jubilejas koncerts 220 VOLTI

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305118871
* LNB: 000035870
* GND: 1038113547

 |

 |